Värvainete indeks

Rahvusvaheline värvainete indeks (Colour Index või Colour Index International, CI) on andmebaas, mille algatasid värvitootjaid ja värvalite rahvusvahelised erialaorganisatsioonid: Suurbritannias baseeruv Society of Dyers and Colourists ja Ameerika Ühendriikides asuv American Association of Textile Chemists and Coloristshttps://colour-index.com/about. Andmebaasi on koondatud info tarbekaupades, keemiatoodetes jm värvainena kasutatavate keemiliste ühendite struktuuri, triviaalnimetuste, füüsikaliste ja keemiliste omaduste, sünteesi ja patentide kohta. 

Tootjate osalus andmebaasis on vabatahtlik ja tootjad võivad soovi korral osa infot andmebaasi mitte anda. Nimistu hõlmab üle 27 000 värvaine kokku üle 13 000 üldnimetusega. Esimene nimistu avaldati 1925. aastal.

Indeksis puuduvad minevikus kasutusel olnud ja nüüdseks kasutuselt kõrvale jäetud pigmendid, nagu näiteks asuriit, auripigment, looduslik kinaver jm.

 Värvainete tähistamise põhimõte 
Iga unikaalset keemilist koostist omav värvaine (aine, mis annab tootele värvusehttps://colour-index.com/assets/files/upl/Essential-Colorant-Final-Feb-2011.pdf) on tähistatud kahe tunnuskoodiga. Need on
 ühendi üldnimetuse tähis (Colour Index Generic Name)
 ühendi ehituse tähis (Colour Index Constitution Number)
Kunstitarvete tootjad lisavad sageli oma värvikataloogidesse värvaine üldnimetuse tähisehttp://details.tri-art.ca/en/watercolour/composition/#arylide-yellow-deep. Ametlikes dokumentides kasutatakse kosmeetikatoote, toiduaine, ravimi vm värvaine nimetuse juures alati ühendi ehituse tähisthttps://www.admin.ch/opc/de/official-compilation/2002/791.pdf, mille ette võivad olla lisatud tähed CIhttps://www.riigiteataja.ee/akt/1042580.

Eesti Keele Instituudi soovitusel on "colour index number" korrektne vaste "värvainete indeksi number", mida tuleb eelistada mõnikord kasutatud (näiteks Nami-Nami kokandusportaalishttps://nami-nami.ee/sonastik/sona/1981/V%C3%B5lupunane%20AC%20(E129)) tõlkele "värviindeksi number".http://termin.eki.ee/esterm/concept.php?id=32449&term=v%E4rvainete%20indeksi%20number

 Ühendi üldnimetuse tähis 
Üldnimetuse tähis (Colour Index Generic Name) koosneb kolmest osast:
 tähest, mis märgib keemiliste ühendite rühma (näiteks anorgaaniline pigment, looduslik värvaine vm)
 ühe- või kahetähelisest baasvärvusetähisest
 kuni kolmekohalisest numbrist, millele mõnikord lisatakse veel modifikatsiooni numberhttps://colour-index.com/colour-index-generic-name

Näiteid:
 C.I. PR177 – Pigment, punane, number 177 (antrakinoonpunane)
 C.I. PB15:1 – Pigment, sinine, nr 15, modifikatsioon 1 (ftalotsüaniinsinine)
 C.I. NB1 – Looduslik värvaine, sinine, nr 1 (looduslik indigo)
 C.I. PM2 – Pigment, metallik, nr 2 (pronksipulber)

 Ühendite rühmad 
Värvained on jagatud omaduste järgi 13 kategooriasse.

 Rühma nimi Lühend Tähendus Acid A Happeline värvaine Basic B Aluseline värvaine Direct D Otsevärvaine Mordant M Peitsaine Sulfur Väävlit sisaldavad sünteetilised orgaanilised värvained  Azoic Asovärv Reactive R Reaktiiv Vat V Küüpvärvaine Solvent S Food F Toiduvärv Disperse DS Dispersioonvärvaine Natural N Looduslik värvaine Pigment P Värvipigment

 Värvused 
Värvuse tähiseid on kokku kümme (sulgudes).
 Spektrivärvused kollane (Y), oranž (O), punane (R), violett (V), sinine (B) ja roheline (G)
 Neutraalvärvused valge (W) ja must (Bk)
 Metallik-efektiga värv (M)
 Segatud värvus pruun (Br)

 Number 
Värvained on rühma sees nummerdatud jooksvalt ja uuemad, st hiljem avastatud või sünteesitud värvained, saavad suurema numbri.

 Muud 
Erandkorras on toidu värvimiseks kasutatavatel värvainetel alati dubleeriv üldnimetus (CI Generic Name) Food + värvusetähis + number (eesti keelde tõlgituna Värvusenimetus + toiduvärv + numberhttps://nami-nami.ee/sonastik/sona/1982/Patentsinine%20V%20(E131)), isegi kui sama värvaine on toimeainena kasutusel ka muudes toodetes. Ühendi ehituse tähis (CI Constitution Name) jääb mõlemal variandil ühiseks.

 Ühendi ehituse tähis 
Ühendi ehituse tähis (Colour Index Constitution Number) koosneb viiest numbristhttps://colour-index.com/cicn-explained. Numbrid moodustavad viiekohalise arvu kindlast vahemikust arvteljel. Iga vahemik tähistab kindla ühendite rühma keemilist struktuuri ja tähised näitavad värvaine kuulumist kindlasse keemiliste ühendite rühma.

Näiteid:
 tartrasiin – CI 19140 (asovärv)
 indigo (indigotiin) – CI 75780 (looduslik värvaine)
 nn indigokarmiin (väävelhappega töödeldud looduslik indigo) – CI 73015 (indigo derivaat)

 Struktuur Vahemik Kategooria Nitrosoühendid 10000–10299 Nitroühendid 10300–10999 Monoasoühendid 11000–19999 Asovärvid Diasoühendid 20000–39999 Asovärvid Triasoühendid 30000–34999 Asovärvid Polüasoühendid 35000–36999 Asovärvid Asoühendid 37000–39999 Asovärvid Stilbeenid 40000–40799 Karotenoidid 40800–40999 Diarüülmetaan 41000–41999 Diarüülmetaanvärvid Triarüülmetaan 42000–44999 Triarüülmetaanvärvid Ksanteen 45000–45999 Ksanteenvärvid Akridiin 46000–46999 Akridiinvärvid Kinoliin 47000–47999 Kinoliinvärvid Metiinühendid 48000–48999 Tiasool 49000–49399 Tiasoolvärvid Indamiin 49400–49699 Indofenool 49700–49999 Indofenoolvärvid Asiinid 50000–50999 Asiinvärvid Oksasiinid 51000–51999 Oksasiinvärvid Tiasiin 52000–52999 Tiasiinvärvid Väävel 53000–54999 Laktoonid 55000–55999 Aminoketoonid 56000–56999 Antrakinoonid 58000–72999 Antrakinoonvärvid Indigo derivaadid ja nende homoloogid 73000–73999 Ftalotsüaniinid 74000–74999 Ftalotsüaniinvärvid Looduslikud värvained 75000–75999 Looduslikud värvained Anorgaanilised pigmendid 77000–77999 Anorgaanilised pigmendid

 Näiteid 

 Triviaalnimetus C.I. Constitution Number C.I. Generic Name Ühendi CAS-numberVärvuse näidis aniliin C.I. 76000 C.I. Oxidation Base 1 62-53-3 värvitu preisi sinine C.I. 77510 C.I. PB27 – Pigment Blue 27  14038-43-8   Bismarcki pruun Y C.I. 21000 C.I. BBr1 – Basic Brown 1 10114-58-6   kvinakridoon C.I. 73900 C.I. PV19 – Pigment Violet 19 1047-16-1   fluorestseiin C.I. 45350 C.I. AY73 – Acid Yellow 73 2321-07-5   sünteetiline indigo C.I. 73000 C.I. PB 66 – Pigment Blue 66 482-89-3   kips e kaltsiumsulfaathüdraat C.I. 77231 C.I. PW25 – Pigment White 25 10101-41-4   patentsinine V, sinine toiduvärv 5, E131 C.I. 42051 C.I. FB5 – Food Blue 5 20262-76-4   patentsinine V, naatriumisool C.I. 42051 C.I. AB3 – Acid Blue 3 20262-76-4  

 Vaata ka 
 Värvaine
 Värvipigment
 Orgaanilised ühendid
 Anorgaanilised ühendid

 Viited 

 Välislingid 
 Colour Indexi koduleht veebis
 Kunstitarvetes kasutatavate pigmentide andmebaas, korrastatud värvainete üldnimetuste tähiste järgi

Kategooria:Värvained